అమ్ఫాన్ తుఫాను నేప‌థ్యం లో ప్ర‌ధాన మంత్రి ప్ర‌సంగం

మ‌రో సారి, భార‌త‌దేశ తీర ప్రాంతం, ముఖ్యం గా తూర్పు ప్రాంతం లోని తీర ప్రాంతం తుఫాను బారి న ప‌డింది. ప‌శ్చిమ బెంగాల్ లోని సోద‌ర సోద‌రీమ‌ణుల కు ఈ తుఫాను తీవ్ర న‌ష్టం క‌లిగించింది. భారీ స్థాయి లో ఆస్తి న‌ష్టం జ‌రిగింది. తుఫాను కు సంబంధించి రక్ష‌ణ చ‌ర్య‌లు చేప‌డుతున్న‌ వారంద‌రితో ఎప్ప‌టిక‌ప్పుడు మాట్లాడుతూ ఉన్నాను. రాష్ట్ర ప్ర‌భుత్వం తో కేంద్ర ప్ర‌భుత్వం ఎప్ప‌టిక‌ప్పుడు సమాలోచనలు జరుపుతూ ప‌రిస్థితి ని ప‌ర్య‌వేక్షిస్తున్నది. ఈ తుఫాను కార‌ణం గా ఎక్కువ న‌ష్టం జ‌ర‌గ‌కుండా చూడ‌డానికి, అవసరమైన అన్ని చ‌ర్య‌లు తీసుకోవడానికి రాష్ట్ర ప్ర‌భుత్వం తో క‌లిసి కేంద్ర ప్ర‌భుత్వం కఠోరంగా శ్రమించాయి. అయినప్ప‌టికీ, మేము దాదాపు 80 మంది ప్రాణాల ను కాపాడలేకపోయాము. దీని కి మేమందరమూ దు:ఖిస్తున్నాము. ప్రియతముల ను కోల్పోయిన‌ వారి కుటుంబాల‌ కు కేంద్ర ప్రభుత్వం, రాష్ట్ర ప్రభుత్వం మరి మేమంతా కూడాను మా యొక్క సానుభూతి ని వ్యక్తం చేస్తున్నాము. ఈ సంకట ఘడియలో వారికి అండ గా మేము ఉన్నాము. ఆస్తిన‌ష్టం కూడాను గ‌ణ‌నీయ‌ స్థాయి లో సంభవించింది- అది వ్య‌వ‌సాయం కావచ్చు, విద్యుత్తు రంగం కావచ్చు, టెలీక‌మ్యూనికేశన్ లేదా ఇతర రంగాలు కావచ్చు, లేదా ఇళ్లు కావచ్చు.. ధ్వంస‌ం అయ్యాయి. వివిధ రకాల మౌలిక స‌దుపాయాల‌ కు కూడాను న‌ష్టం వాటిల్లింది. మరి అలాగే వ్యాపార ప్రపంచం లోనూ ప్రతి ఒక్కరు భారీ నష్టాల పాలయ్యారు. ఈ రోజు న, నేను ముఖ్య‌మంత్రి తోనూ, గ‌వ‌ర్న‌ర్ తోనూ క‌లిసి ప్రభావిత ప్రాంతాలన్నిటిని గగనతలం నుండి నిశితం గా పరిశీలించాను. ఇప్పుడే రాష్ట్ర ప్రభుత్వం మరియు ముఖ్యమంత్రి నాకు ప్రాథమిక అంచనా వివరాల ను అందించారు. మేము ఒక కేంద్ర బృందాన్ని పంపించి, మరి వ్య‌వ‌సాయ‌ం, విద్యుత్తు రంగం, టెలిక‌మ్యూనికేశన్ వంటి విభిన్న రంగాల‌ు, గృహాలు, మౌలిక స‌దుపాయాల‌ స్థితి ని వీలయినంత త్వరిత గతి న సమగ్రంగా సర్వేక్షణ ను నిర్వహించాలని నిర్ణయం తీసుకొన్నాము. కేంద్ర ప్రభుత్వం నుండి వెనువెంటనే ఒక బృందం వచ్చి అన్ని రంగాలలో సర్వే చేపడుతుంది. మరి అందువల్ల మనం కలిసికట్టుగా పున‌రావాస‌ం, పునరుద్ధరణ పనుల ను, పున‌ర్ నిర్మాణ ప‌నుల‌ ను చేప‌ట్ట‌డానికి అవకాశం ఏర్పడుతుంది. ఒక స‌మ‌గ్ర‌మైన ప్ర‌ణాళిక ను సిద్ధం చేయడం ద్వారా, మేము బెంగాల్ కు ఈ దు:ఖ ఘడియ లో సంపూర్ణ మద్దతు ను అందజేసి, బెంగాల్ వీలయినంత శీఘ్రం గా పుంజుకోవడం లో సాయపడుతాము. బెంగాల్ సాధ్యమైనంత త్వర గా మరో మారు వేగంగా పురోగమించడం మొదలుపెట్టాలి. మరి దీని కోసం, భారత ప్రభుత్వం రాష్ట్ర ప్రభుత్వం తో భుజం భుజం క‌లిపి ప‌ని చేస్తుంది. మేము రాష్ట్రానికి వెన్నంటి నిలుస్తాము. మరి పశ్చిమ బెంగాల్ కు సహాయాన్ని అందించడం కోసం అవసరాలన్నింటి ని తీర్చడం కోసం భారత ప్రభుత్వం యొక్క ప్రతి ఒక్క విధానాన్ని మరియు నియమ నిబంధనల ను పూర్తి గా అమలుపరచడం జరుగుతుంది. ఈ సంక్షోభ స‌మ‌యం లో రాష్ట్ర ప్ర‌భుత్వాన్ని ఆదుకోవ‌డానికి గాను కేంద్రం ఒక వేయి కోట్ల రూపాయల ను సర్దుబాటు చేస్తుంది. అదే కాలం లో, ఆప్తుల ను కోల్పోయిన కుటుంబాల‌కు సహాయం గా 2 ల‌క్ష‌ల రూపాయల వరకు, అదే విధం గా గాయపడిన వారికి 50 వేల రూపాయల వరకు ప్ర‌ధాన మంత్రి స‌హాయ నిధి నుండి అందించ‌డం జ‌రుగుతుంది. ప్ర‌స్తుతం క‌రోనా మ‌హమ్మారి కార‌ణం గా ప్ర‌పంచం త‌ల్ల‌డిల్లుతోంది. కరోనా వైర‌స్ ను నిరోధించ‌డానికిగాను భార‌త‌దేశం అలుపెర‌గ‌ని పోరాటం చేస్తోంది. క‌రోనా వైరస్ తో పోరాడాలన్నా, తుఫాను తో పోరాడాలన్నా అందుకు అనుసరించవలసిన విజయ మంత్రాలు ఒక దాని కంటే మరొకటి పూర్తి గా భిన్నమైనటువంటివి. క‌రోనా వైర‌స్ తో పోరాడవలసిన మంత్రం ఏదంటే – ఇంటి నుండి బయట కు రాకపోవడమూ, మరి మీరు ఎక్కడ ఉన్నప్పటికీ అక్కడే ఉండిపోవడమూను; అవ‌స‌ర‌ం లేకపోతే బయట‌కు రావద్దు. అయితే, తుఫాను తాలూకు మంత్రం ఏదంటే – వీలయినంత త్వరగా ఒక సురక్షిత ప్రాంతాని కి చేరుకోవడం. పదిలమైన చోటు కు మారండి, మీరు మీ ఇళ్ల ను విడచి అక్కడ కు చేరుకొనేందుకు ప్రయత్నించండి. అంటే, రెండు రకాల సమరాలూ వేరు వేరయినవి అన్న మాట. వీటి తో ప‌శ్చిమ బెంగాల్ ఏక కాలం లో తలపడాల్సివుంది. అయినప్పటికీ కూడాను, రాష్ట్ర ప్ర‌భుత్వం మ‌మ‌త గారి నాయ‌క‌త్వం లో, తనదైన ఉత్తమ పనితీరు ను ప్రదర్శించింది. వారి తో భారత ప్ర‌భుత్వం సైతం నిరంతరం అండగా ఉంటూ మరి ఈ సంక్షోభాన్ని పరిష్కరించడానికి ముందస్తు గా తీసుకోవలసినటువంటి అన్ని ఆవశ్యక చర్యల ను తీసుకోవ‌డం జ‌రిగింది. అంతే కాక రాబోయే రోజుల లో ఏయే చ‌ర్య‌ల‌ ను చేప‌ట్టాలనే విషయం లో కూడా ఆయా చర్యల ను చేపట్టడం జ‌రుగుతుంది. ఈ రోజు న రాజా రామ్ మోహ‌న్ రాయ్ జ‌యంతి. యావత్తు దేశం ఆయ‌న ను చూసుకొని గర్విస్తుంది. ఈ వేళ, పవిత్ర భూమి ప‌శ్చిమ బెంగాల్ గడ్డ మీద ఉంటూ నేను ఉబ్బితబ్బిబ్బు అవుతున్నాను. కానీ, మ‌రో వైపు న మనం ప్రస్తుతం ఈ సంక్షోభం తో సతమతం అవుతున్నాము. కాబట్టి నేను ఒక‌టే చెప్ప‌ద‌లుచుకున్నాను.. రాజా రామ్ మోహ‌న్ రాయ్ గారు మనలను దీవించు గాక.. అదే జరిగితే, ఆయ‌న కన్న సామాజిక మార్పు యొక్క క‌ల‌ల ను నెరవేర్చడం కోసం మనం కలసి కూర్చొని, కలిసికట్టుగా కృషి చేసినవారం కాగలుగుతాము. రాబోయే త‌రాల ప్ర‌గ‌తి కోసం, వారి బంగారు భ‌విష్య‌త్ కోసం సామాజిక సంస్క‌ర‌ణ‌ ల దిశ‌ గా మ‌నం అడుగులు వేద్దాం. అదే రాజా రామ్ మోహ‌న్ రాయ్ కు మ‌నం ఇచ్చే ఉత్తమమైన శ్రద్ధాంజలి కాగలదు. ఈ సంక్షోభ స‌మ‌యం లో దేశ‌మంతా మీతో ఉంది అని నేను ప‌శ్చిమ బెంగాల్ లోని నా యొక్క సోదర సోదరీమణుల కు హామీ ని ఇస్తున్నాను. మీరు చేసే ప్ర‌తి ప‌నిలోను కేంద్ర ప్రభుత్వం మీ యొక్క భుజం తో భుజాన్ని కలిపి సైదోడు గా నిలబడుతుంది. ఈ సంక్షోభ స‌మ‌యం లో మీతో భేటీ కావాలని నేను తరలివ‌చ్చాను. కానీ క‌రోనా వైర‌స్ కార‌ణం గా, మిమ్మ‌ల్ని అందరి ని నేను కలుసుకోలేక‌పోతున్నాను; ఆ విధమైన లోటు ఒకటి మనస్సు లో మిగిలిపోతుంది. ఇక్క‌డ‌ నుండి, నేను ఈ రోజు న ఒడిశా రాష్ట్రాని కి వెళ్తాను. మరి అక్క‌డ కూడా గగనతల పరిశీలన ను చేపడుతాను. నేను ఆ రాష్ట్రానికి చెందిన గౌరవనీయ ముఖ్య‌మంత్రి తోను, రాష్ట్ర ప్ర‌భుత్వం తోను మాట్లాడుతాను. మ‌రో సారి మీకు నేను చెప్పేది ఏమిటి అంటే పశ్చిమ బెంగాల్ కు దాపురించిన ఈ సంకట కాలం లో నేను మీ వెన్నంటి ఉంటాను అని. మరి నేను ఎల్లవేళలా మీతోనే ఉంటాను, సాధ్యమైనంత త్వరగా ఈ సంక్షోభం నుండి మీరు బయటపడాలి, అందుకోసం నేను మీకు తోడు గా ఉంటాను. అనేకానేక ధన్యవాదాలు.